tartuNLP/wikipedia-smugri-20251201 huggingface dataset:
Texas Ranger Division

Texas Ranger Division on Texasin osavaltion alueella Yhdysvalloissa toimiva poliisivoimien jaosto, joka on perustettu vuonna 1835. Se oli alun perin eräänlainen minuuttimiesten kaltainen organisaatio, jonka tehtävänä oli suojella uudisasukkaita intiaanien hyökkäyksiltä. Nykyinen Texas Ranger Division on Texasin julkisen turvallisuuden laitoksen ("Texas Department of Public Safety", DPS) osana osavaltion keskusrikospoliisi. Rangers osallistui Meksikon–Yhdysvaltain sotaan vuosina 1846–1848 ja hyökkäsi usein comancheja sekä muita alkuperäiskansoja vastaan. Yhdysvaltain sisällissodassa Texas se toimi konfederaation alaisuudessa.
Vuonna 1918 Texas Rangers syyllistyi Porvenirin verilöylyyn, jossa surmattiin 15 meksikolaista siviiliä, iältään 16 ja 72 ikävuoden väliltä.
Texas Ranger Division on jaettu alueellisesti kuuteen komppaniaan, jotka on merkitty kirjaimin A:sta F:ään. Komppanioiden kotipaikat ovat Houston (A-komppania), Garland (B), Lubbock (C), Weslaco (D), El Paso (E) ja Waco (F). Päämaja (H) sijaitsee Austinissa.
Texas Rangereilla ei ole virallista univormua, mutta yleisissä pukeutumisohjeissa määrätään käytettäväksi ”konservatiivista western-pukua”, johon kuuluvat esimerkiksi siisti paita ja solmio sekä cowboysaappaat. Taktisessa kenttätyössä käytetään maastopukua.
Pentti Virrankosken teoksessa "Yhdysvaltain ja Kanadan intiaanit" Texas Rangersin suomenkielisiä nimityksiä ovat Texasin rajavartiosto sekä ratsastava rajavartiosto.
Jevgeni Dergajev

Jevgeni Aleksandrovitš Dergajev (, s. 31. tammikuuta 1988, Arkangeli, Neuvostoliitto) on venäläinen keskikenttäpelaajana pelaava jääpalloilija, joka on edustanut Arkangelin Vodnikia koko uransa vuodesta 2006. MM-kisoissa hän on saavuttanut neljä kultaa. Kaikkiaan hän on pelannut23 MM-ottelua ja tehnyt niissä 25 maalia.
Saavutukset.
Maajoukkueessa
Petra Laiti

Petra Laiti eli Ásllat-Mihku Ilmára Mika Petra (s. 30. kesäkuuta 1995 Inari) on saamelaisaktivisti ja yhteiskunnallinen vaikuttaja. 
Laiti toimii erityisasiantuntijana Pohjoismaisessa kulttuuripisteessä. Aiemmin hän oli sisäministeri Maria Ohisalon eduskunta-avustajana vuodet 2019"–"2021. Vuosina 2017–2020 Laiti toimi Suomen saamelaisnuorten puheenjohtajana. Vuonna 2018 hän toimi Suomen ylioppilaskuntien liiton varapuheenjohtajana. Lisäksi Laiti on vaikuttanut muun muassa Hanken Svenska handelshögskolanin ylioppilaskunnan hallituksessa ja edustajistossa, City-Sámit-yhdistyksessä, Ellos Deatnu! -aktivistiryhmässä sekä YK:n alkuperäiskansojen nuorten verkoston ("Global Indigenous Youth Caucus") puheenjohtajistossa. Laiti on toiminut sisällöllisenä ohjaajana Kansallismuseon näyttelyssä "Mäccmõš, maccâm, máhccan – kotiinpaluu". 
Koulutukseltaan Laiti on kauppatieteiden maisteri Hanken Svenska handelhögskolanista. 
Laitin äidinkieli on pohjoissaame. Laitin isä on saamelainen ja äiti suomalainen, ja hänen perheessään kaikki puhuvat niin suomea, ruotsia kuin pohjoissaameakin. Laiti on syntynyt ja viettänyt varhaislapsuutensa Inarissa mutta varttunut Etelä-Suomessa sekä Ruotsissa.
Laiti on ottanut kantaa muun muassa Jäämeren rataa, Tenon kalastussopimusta, saamelaisuuden kulttuurista omimista ja St1-tuulivoimapuistoa Pohjois-Norjassa vastaan.
Rockenhausen

Rockenhausen on pikkukaupunki Donnersbergkreisin piirikunnassa Rheinland-Pfalzin osavaltiossa lounaisessa Saksassa. Se sijaitsee noin 60 kilometriä Mainzista lounaaseen ja 30 kilometriä Kaiserslauternista pohjoiseen.
Maantiede.
Rockenhausen sijaitsee Pfalzin alueen pohjoisosassa Alsenzin jokilaaksossa verraten harvaan asutulla ylänkömaalla. Alsenz on Nahen sivujoki ja se virtaa Rockenhausenin halki etelä–pohjoissuuntaisesti.
Rockenhausen koostuu kolmesta kaupunginosasta: Rockenhausen, Dörnbach ja Marienthal. Rockenhausenin kaupunginosaan kuuluu seuraavat osa-alueet: An der Linde, Buchwaldhof, Hintersteinerhof, Im Degenbachtal, Inkeltalerhof, Lindenhof, Römerhof, Rußmühlerhof, Schacherhof ja Scharfeeck. Marienthaliin kuuluu osa-alue Mordkammerhof, joka aiemmin oli osa Rockenhausenin itäpuolella sijaitsevaa Dannenfelsin kuntaa.
Rockenhausen on aluehallintoyksikkö Verbandsgemeinde Rockenhausenin suurin kunta. Yksikköön kuuluu Rockenhausenin lisäksi 19 pientä kuntaa. Se muodostettiin osana 1960-luvulla aloitettua paikallishallinnon järkeistämistä. Kuntia kutsutaan nimellä "Ortsgemeinde", joka on Rheinland-Pfalzissa, Sveitsissä ja Itävallassa käytössä oleva paikallishallinnollisen alueen termi. Rockenhausenin kaupungin pormestari on samalla koko kuntayhtymän pormestari, ja jokaisella kunnalla on lisäksi oma "paikallispormestarinsa" (Ortsbürgermeister). Rockenhausenin kuntayhtymän väkiluku on runsaat 10 000 ja pinta-ala noin 140 neliökilometriä.
Historia.
Rockenhausen sai kaupunkioikeudet vuonna 1332. Vuodesta 1457 kaupunki kuului Kurpfalzin ruhtinaskuntaan. Kolmikymmenvuotinen sota oli tuhoisa Rockenhausenille, kuten kaikille ympäristön paikkakunnille. Ranskan joukot miehittivät alueen Ensimmäisen liittokunnan sodassa ja Campo Formion rauhassa 1797 alue liitettiin Ranskaan. Vuosina 1798–1814 Rockenhausen kuului ranskalaiseen Departement Donnersbergiin. Wienin kongressin jälkeen vuonna 1816 alue liitettiin Baijerin kuningaskuntaan. Aluehallinnollisia järjestelyjä tehtiin vuosina 1818 ja 1900. Bezirksamt Rockenhausen sai 1939 uudeksi nimekseen Landkreis Rockenhausen.
Toisen maailmansodan jälkeen Rockenhausen kuului Ranskan miehitysvyöhykkeeseen (Französische Besatzungszone). Siitä tuli osa uutta Rheinland-Pfalzin osavaltiota. Landkreis Rockenhausen ja Landkreis Kirchheimbolanden yhtyivät nykyiseksi Donnersbergkreisin hallintoalueeksi 7. kesäkuuta 1969. Aiemmin itsenäiset Dörnbach (550 asukasta ja Marienthal/Pfalz (280 asukasta) liitettiin Rockenhauseniin 10. kesäkuuta 1979.
Rockenhausenin museoita ovat muun muassa Das Museum für Zeit ja taidemuseo Das Museum Pachen.
Rockenhausenin vanhakaupunki on pääosin 1700-luvulta ja 1800-luvun alkupuoliskolta.
Talous ja liikenne.
Rockenhausenin suuriin työnantajiin kuuluu ajoneuvojen istuinten komponentteja valmistava Adient ja REMA Fertigungstechnik GmbH. Rockenhausenin rautatieasema sijaitsee Alsenztalbahn-radan varrella. Maantieliikenteen keskeinen väylä on Bundesstraße 48 (Bingen am Rhein–Bad Bergzabern).
Luettelo Ähtärin järvistä

Tämä on luettelo Ähtärin kaupungin alueella sijaitsevista järvistä ja lammista. Luettelo ei ole täydellinen.
Lähteet.
&lt;/ref&gt;
Axel Bosin

Axel Bosin (17. huhtikuuta 1840 Tukholma – 27. joulukuuta 1910 Tukholma) oli ruotsalainen näyttelijä, teatterinjohtaja ja teatteriohjaaja.
Ura.
Axel Bosinin vanhemmat olivat Karl Knut Bosin ja Betty Augusta Dorph. Bosin työskenteli vuosina 1863–1883 useissa teattereissa ja teatteriseurueissa, mukaan luettuna ohjaajan työ Helsingin Svenska Teaternissa 1872–1874. Vuosina 1883–1889 Bosin johti yhdessä R. Wagnerin kanssa tukholmalaisia Södra teaternia ja Djurgårdsteaternia. Vuosina 1889–1891 Bosinilla oli oma teatteriseurue. Vuosina 1894–1904 hän työskenteli ohjaajana Tukholman teatterikuninkaaksi kutsutun Albert Ranftin teattereissa. Vuodesta 1906 uransa loppuun Bosin työskenteli ohjaajana Ranftin johtamassa Oscarsteaternissa.
Näyttelijänä Bosin ei päässyt loistamaan. Itse hän piti parhaina rooleinaan muun muassa seuraavia: Prosper Coindet (näytelmässä "På vift"), Hugo Berger ("En kinkblåsa"), von Fjesken ("Hofvet i Abdera") ja Pihlén ("Det skadar inte").
Ohjaajan työssään Bosin menestyi paremmin. Hänen huomattaviin ohjaustöihinsä kuuluu kappale "Jorden rundt på åttio dagar", joka sai ensi-iltansa Djurgårdsteaternissa 12. kesäkuuta 1876. "Lilla helgonet" oli niin ikään menestys: se esitettiin yli kaksi sataa kertaa. Vuonna 1906 avatussa Oscarsteaternissa Bosin ohjasi muun muassa näytelmät "Den glada änkan" ja "Dollarprinsessan".
Avioliitot.
Axel Bosinilla oli neljä aviopuolisoa:
Mercenary (täsmennyssivu)

Mercenary voi tarkoittaa jotain seuraavista:
Otto Brandt

Otto Johan Albin Brandt (5. kesäkuuta 1860 Loviisa – 26. heinäkuuta 1935 Helsinki) oli suomalainen urheiluvaikuttaja ja Oy Otto Brandt Ab:n perustaja ja toimitusjohtaja.
Brandtin vanhemmat olivat merikapteeni Otto Leonard Brandt ja Johanna Christina Hollming. Hän kävi yläalkeiskoulun ja palveli lennätinlaitoksella 1876–1902 ja siitä ajasta sähkötekniikan tutkinnon suoritettuaan piiri-insinöörinä ja mekaanikkona 12 vuotta. Brandt oli myös Suomen senaatin kanslian apulaisekspeditöörinä 1882–1890 ja Oulunkylän Sähkö Oy:n toimitusjohtajana vuodesta 1912. Vuonna 1905 hän perusti Helsinkiin urheiluliikkeen Aktiebolaget Otto Brandt Osakeyhtiön nimellä. Yritys aloitti saksalaisten Wanderer-moottoripyörien maahantuonnin 1900-luvun alussa. Tästä yhtiöstä kehittyi nykyinen Otto Brandt-konserni joka toimii moottoripyörien, mopoautojen, moottorikelkkojen, perämoottoreiden, mönkijöiden, pienkoneiden ym. maahantuojana. Konserni valmistaa myös veneitä ja harjoittaa veneilytarvikkeiden ja moottoripyörien vähittäismyyntiä,
Brandt oli Oulunkylän kuntakokouksen sihteerinä ja puheenjohtajana 1909–1921, Helsingin pitäjän kunnanvaltuuston jäsenenä 1914–1920, Oulunkylän kunnanvaltuuston jäsenenä 1921–1923 sekä valtuuston puheenjohtajana 1921. Brandt mennestyi kilpapyöräilijänä ja toimi Helsingin ja Viipurin soutupiireissä. Hän oli kehittämässä valtakunnallisia hiihtokilpailuja ja hän järjesti suomalaisia hiihtäjiä kilpailuihin ulkomaille. Brandt elvytti uudelleen Helsingin hiihtoseuran ja hän oli mukana perustamassa Hiihtoliittoa 1908 sekä järjestämässä Suomen Talvikisoja. Brandt oli useiden urheilujärjestöjen hallitusten puheenjohtajana ja varapuheenjohtajana vuodesta 1896 alkaen. Hän suunnitteli useita suksimalleja ja otti osaa ulkomaisiin urheilualan näyttelyihin saaden kunniamaininnan. Brandt oli myös monien urheilujärjestöjen ja Oulunkylän ruotsalaisen yhdistyksen kunniajäsenenä.
Otto Brandt oli naimisissa vuodesta 1889 pietarilaisen Anna Elisabeth Åkermanin kanssa. Heillä oli neljä lasta. Vanhin poika Otto Wilhelm Brandt (1893–1974) oli tunnettu moottoriurheilija ja hän seurasi 1935 isäänsä Oy Otto Brandt Ab:n johdossa. Vanhin tytär Anni Brandt-Warén oli kuvataiteilija ja naimisissa taiteilija Matti Warénin kanssa.
Oulunkylässä sijaitsee Brandtin mukaan nimetty Otto Brandtin tie.
XseveN

Sami ”xseveN” Laasanen (s. 14. elokuuta 1994) on entinen suomalainen elektronisen urheilun ammattilainen. Laasanen pelasi "" -peliä useissa suomalaisissa joukkueissa ja hänen roolinsa joukkueessa oli tukipelaaja (support) eli hän tuki joukkueen hyökkäyksiä heittämällä hyökkäysalueelle erilaisia kranaatteja (valo-, savu-, sirpale- tai harjoituskranaatit) tai polttopulloja.
Laasanen kuului vuosina 2018–2020 menestyneimpään suomalaiskokoonpanoon ENCEen. ENCE:n mukana hän oli voittamassa vuoden 2018 StarSeries i-League CS:GO-turnausta, jonka palkintona voittajajoukkue sai 125 000 dollaria. Helmikuussa 2019 Laasanen oli mukana ENCE:n kanssa CS:GO Katowice 2019 -, jossa ENCE eteni suurena yllätyksenä finaaliin asti. Laasasen uran toistaiseksi suurimpiin voittoihin kuuluu BLAST Pro Series: Madrid 2019 turnauksen kulta. Hän juhli 125 000 dollarin palkintoa ENCE:n kaadettua kaikkien aikojen parhaana pidetyn joukkueen Astraliksen finaalissa.
Laasanen siirtyi elokuussa 2020 suomalaiseen HAVU Gaming joukkueeseen. HAVUssa hänen aikansa jäi vaatimattomammaksi kuin ENCE:ssä. HAVU ei Laasasen aikana voittanut yhtään huipputurnausta. Korkein HLTV-Ranking sijoitus HAVUn kanssa oli 14. maailmassa.
Laasanen ilmoitti heinäkuussa 2023 lopettavansa yhdeksän vuotta kestäneen ammattilaispeliuransa heti ja eroavansa HAVUn joukkueesta. Laasasen on arvioitu uransa aikana voittaneen 257 000 dollarin edestä palkintorahoja.
Schönau an der Triesting

Schönau an der Triesting on kunta Baden bei Wienin piirissä Ala-Itävallan osavaltiossa Itävallassa. Se sijaitsee 30 kilometrin päässä pääkaupungista Wienistä.
Sen kolmesta kylästä koostuva asukasluku oli 2 123 vuonna 2018.
Marianpuisto (Tampere)

 
Marianpuisto eli Mäntypuisto on 1900-luvun vaihteessa perustettu puisto, joka sijaitsee Tampereen keskustassa Mariankadun, Pyynikintien ja Laiskolankujan rajaamalla alueella. Puistossa kasvaa mäntyjä.
Marianpuisto on osa Pyynikinrinteen aluetta, jonka Museovirasto on luokitellut valtakunnallisesti merkittäväksi rakennetuksi kulttuuriympäristöksi. Puisto muodostaa julkisten ulkotilojen ketjun yhdessä Pyynikintorin, Pyynikin urheilukentän ja Pyynikinharjun kanssa.
Puistossa on Essi Renvallin pronssiveistos "Atlas-tyttö" (1954), joka oli aikoinaan Suomen Trikoon lahja Tampereen kaupungille. Yhtiöllä oli tehtaat Pyynikillä, Satamakadulla ja Onkiniemessä. Marianpuisto sijoittuu näiden toimipaikkojen välimaastoon.
Pandemic Studios

Pandemic Studios oli yhdysvaltalainen vuonna perustettu pelitalo. Electronic Arts osti yhtiön vuonna 2007 ja sulki yhtiön vuonna 2009.
Pelit.
Suosittuja yhtiön kehittämiä pelejä ovat muun muassa "Full Spectrum Warrior" (2004), ' (2004) ja ' (2005).
Marianpuisto

Marianpuisto voi viitata ainakin seuraaviin kohteisiin:
Otto Brandt jr

Otto Wilhelm Brandt jr (8. huhtikuuta 1893 Oulu – 17. helmikuuta 1974) oli suomalainen moottoriurheilija ja Otto Brandt Oy:n toimitusjohtaja.
Brandtin vanhemmat olivat urheiluvaikuttaja ja Otto Brandt Oy:n perustaja Otto Johan Albin Brandt ja Anna Elisabeth Åkerman. Brandt harrasi 1910-luvulla viestijuoksua, kilpapyöräilyä ja otti osaa moottoripyöräkilpailuihin. Hän voitti kilpapyöräilijänä neljä Suomen mestaruutta 1915–1916. 
1920-luvulla Brandt osallistui moottorivene- ja moottoripyöräkilpailuihin. Vuonna 1929 hän osallistui Päijänteen ympäriajoon voittaen kokonaiskilpailun. Vuonna 1935 hän voitti Eläintarhan ajot. Samana vuonna hänestä tuli Otto Brandt Oy:n johtaja isänsä jälkeen. Yritys toi tässä vaiheessa maahan Royal Enfield-, Harley Davidson- ja Rudge-moottoripyöriä ja myi lisäksi Pilot-radioita ja Trim-perämoottoreita. 
Vuonna 1947 Brandtin kilpailu-ura päättyi Eläintarhan Vauhtikisoissa tapahtuneeseen onnettomuuteen. Hänestä tuli samana vuonna Suomen Moottoriliiton puheenjohtaja. Vuonna 1959 Otto Brandt Oy aloitti Honda-moottoripyörien maahantuonnin ja ensimmäiset pyörät tulivat Suomeen 1960. 
Otto Brandt jr jäi eläkkeelle 1971 ja hänen seuraajakseen tuli hänen poikansa Tor Brandt. Näihin aikoihin Otto Brandt Oy myi vuodessa noin 4 000 Honda-moottoripyörää ja toi lisäksi maahan Hondan valmistamia perämoottoreita, generaattoreita, mönkijöitä ja autoja. Otto Brandt kuoli helmikuussa 1974 80-vuotiaana. 
Otto Brandt jr oli naimisissa vuodesta 1921 Tyra Mattsonin kanssa. Heillä oli kolme lasta, poika Tor Brandt (1921–2005) ja tyttäret Doris Britt-Marie (s. 1924) ja Else-Maj Anna-Kristina (s. 1931).
Simonet Biokou

Simonet Biokou (s. 1965) on beniniläinen kuvanveistäjä ja vodoun-taiteilija. Hän asuu Porto Novossa Beninissä, jossa vodou on virallinen uskonto, jota harjoittaa 40 prosenttia väestöstä. 
Biokou tunnetaan teoksistaan, joissa hän käyttää romumetallia, kuten pyörien vanteita ja polkupyörien ketjuja, pultteja ja jousia, ja hän tekee niistä pääasiassa metalliteoksia vodun-jumalista.
Simonet Biokou on beniniläisten taiteilijoiden Theodore ja Calixte Dakpoganin veljesten serkku. Sekä hänen äitinsä että isänsä olivat seppien sukua.  
Biokou on sanonut, että hänen ensimmäinen suuri kierrätetystä metallista valmistettu veistoksensa kuvasi sotilasta. Sen jälkeen hän alkoi tehdä taidetta vakavasti "romutaiteilijana". Biokoun teoksia on ollut Ouidahin Pyhässä metsässä. Esimerkiksi "Papin henkilökuva" on tehty kierrätetystä metallista, ja se yhdistää katolilaisuuteen (papin suitsutusastia) ja voduniin (Heviosso ja ketju) liittyviä mielikuvia.
Biokoun teoksia on usein ollut esillä Afrikassa, Euroopassa ja Kanadassa. Hän on ainoa afrikkalainen kuvanveistäjä, jonka teoksia on esillä Liègen nykytaiteen museossa. 
Biokou näytteli itseään Dominique Loreaun ohjaamassa elokuvassa "Divine Carcasse" (1998).
Teemu Kiviniemi

Teemu Kiviniemi (s. 3. toukokuuta 1999 Oulu) on suomalainen jääkiekkopuolustaja, joka edustaa Suomi-sarjajoukkue Raahe-Kiekkoa. Hän laukoo oikealta.
Ura.
Kiviniemi on Oulun Kärppien kasvatti. Hän voitti kauden 2014–2015 päätteeksi C-nuorten SM-hopeaa. Kiviniemi pelasi samalla kaudella myös lainalla Napapiirin Pantteiden B2-nuorissa. Kaudeksi 2015–2016 hän siirtyi Kiekko-Laserin B-nuoriin. Kaudella 2016–2017 Kiviniemi oli seuran tehokkain puolustaja tehoilla 10+13=23.
Kaudeksi 2017–2018 Kiviniemi siirtyi Porin Ässien A-nuoriin. Kaudella 2018–2019 hän debytoi seuran SM-liigajoukkueessa. Kiviniemi teki liigadebyyttinsä 1. maaliskuuta 2019 vieraissa KooKoota vastaan. Hänet merkittiin heti Ässien ykköspuolustajapariin Jyri Marttisen viereen. Kiviniemi sai ottelussa jääaikaa 18.08 minuuttia. Hän keräsi teholukeman –1. Kiviniemi pelasi loppukauden aikana SM-liigassa kaikkiaan kuusi runkosarjaottelua ilman tehopisteitä. Kauden 2019–2020 hän pelasi kokonaan Ässien A-nuorissa, joiden varakapteeniksi Kiviniemi nousi.
Kiviniemi siirtyi kaudeksi 2020–2021 vuoden mittaisella sopimuksella Suomi-sarjajoukkue Raahe-Kiekkoon.
Beresheet

Beresheet oli israelilaisen SpaceIL:n ja Israel Aerospace Industriesin Kuuhun laukaistu avaruusluotain. Luotain laukaistiin sekundäärisenä kuormana yhdessä primaarikuorma tietoliikennesatelliitti PSN-6:n kanssa Falcon 9 -raketilla. Beresheet lensi Kuuhun epäsuorasti tehden lukuisia lentoja ensin Maan ja sitten Kuun ympäri. Lopulta luotain saapui Kuun kiertoradalle onnistuneesti. Kuuhun laskeutuminen 11. huhtikuuta 2019 kuitenkin epäonnistui. Laskeutumisvaiheessa luotaimen päämoottorin hallinta menetettiin ja luotain törmäsi suurella nopeudella Kuun pintaan.
SpaceIL-taho syntyi alun perin osallistumaan Google Lunar X Prize kilpailuun, jossa tavoite oli lähettää ensimmäisenä yksityisesti rahoitettu luotain Kuuhun. Kilpailu päättyi voittajatta 2018. Beresheet on ensimmäinen pääosin yksityisesti rahoitettu kuulento. SpaceIL:llä on jäseniä yli 200, joista 95% vapaaehtoisia/talkoolaisia. Israel Aerospace Industries toimi pääurakoitsijana.
Sana ”Beresheet” on hepreaa ja tarkoittaa alkua. Se on Ensimmäisen Mooseksen kirjan ensimmäinen sana. Tieteellisten mittalaitteiden lisäksi luotaimen lastina oli karhukaisia, ihmisen DNA:ta sekä digitaalinen ”kuukirjasto”, johon oli tallennettu suuri määrä tietoa ihmiskunnasta.
Laskeutuminen.
Laskeutumista yritettiin 11. huhtikuuta 2019. Yritys epäonnistui. Syyksi paikannettiin vika inertiaalimittausyksikössä; gyroskooppi oli vikaantunut laskeutumisjarrutuksen aikana. Samalla yllättävä yhteyden katkeaminen esti komponentin resetoinnin. Kun yhteys palasi, oli aluksen päämoottori ollut sammuksissa jo jonkin aikaa. Moottori saatiin toimintaan systeemin resetoinnin avulla, mutta aluksen korkeusasema oli jo laskenut liikaa. Jäljellä oleva matka ei riittänyt hidastamaan vauhtia riittävästi. Viimeisimmät telemetriatiedot kertoivat aluksen kulkeneen yli 500 km/h vauhdilla 150 metrin korkeudessa. Alus törmäsi siten suurella nopeudella Kuun pintaan ja tuhoutui. Ennen törmäystä alus ehti ottaa kaksi valokuvaa.
Tehtävä.
Beresheet on pitkälti teknologiademonstraatio. Huomattavin tieteellinen instrumentti on magnetometri.
Beresheet-2.
Israel pyrkii yrittämään Kuuhun laskeutumista uudelleen. Tähän tähtäävä Beresheet-2 -hanke julkistettiin 13. huhtikuuta 2019. Joulukuussa 2020 viestittiin, että Beresheet 2 -hankkeen ydinryhmässä ovat mukana SpaceIL yhteistyössä Israel Aerospace Industriesin ja Israelin avaruusviraston kanssa. Kansainvälistä yhteistyötä on suunniteltu lisättävän, ja esimerkiksi Yhdistyneet arabiemiraatit on osoittanut kiinnostusta osallistua hankkeeseen. Suunnitelman mukaan Kuuta kohti laukaistaan vuonna 2024 Kuuta kiertävä emoalus ja sen mukana kaksi laskeutujaa. Emoalus kiertäisi Kuuta suunnitelman mukaan ainakin kolme vuotta, ja pienikokoiset laskeutujat laskeutuisivat Kuun eri osiin.
Kramo Lanciné Fadika

Kramo Lanciné Fadika, myös muodoissa Fadika Kramo-Lanciné tai Fadika Kramo Lanciné (s. 1948, Norsunluurannikko – 5. kesäkuuta 2022) oli norsunluurannikkolainen elokuvaohjaaja ja kirjailija. Hän opiskeli modernia kirjallisuutta Abidjanin yliopistossa ja sitten elokuvaa Ecole Louis Lumièressä Pariisissa. Hän tuotti elokuvia yrityksessään Palmares Production Sarl. Vuosina 2012–2016 Fadika toimi elokuva-alan johtajana Norsunluurannikon Office National du Cinémassa (ONAC-CI), ja oli sittemmin alan neuvonantaja Norsunluurannikon kulttuuriministeriölle.
Fadikan tunnetuimpiin ohjauksiin kuuluu "Djéli, conte d’aujourd’hui" (1981), joka voitti afrikkalaisten FESPACO-elokuvajuhlien pääpalkinnon Yennegan kultaisen oriin vuonna 1981. Vuonna 2017 häntä esittävä pronssipatsas pystytettiin Ouagadougouun. Fadika kuoli 5. kesäkuuta 2022.
Siivousrobotti

Siivousrobotti on siivoamiseen tarkoitettu robotti. Siivousrobotti voi osata harjata, imuroida ja pestä. Siivousrobotteja ovat myös robotti-imurit.
Eduskunnan tulevaisuusvaliokunnan mietinnössä siivousroboteista on puhuttu yhdessä itsestäänpuhdistuvien älypintojen kanssa.
Itsepalvelukassa

Itsepalvelukassa tai pikakassa on vähittäiskaupan myymälän lopussa sijaitseva kassa, jossa asiakas skannaa tuotteiden viivakoodit itse ja maksaa ostokset maksukortilla. Pikakassojen läheisyydessä voi kuitenkin olla maksamista valvova myymälätyöntekijä.
Hyödyt.
Itsepalvelukassan hyötynä asiakkaan näkökulmasta on, ettei asiakkaan tarvitse jonottaa. Itsepalvelukassa sopii erityisen hyvin pienten ostosten maksamiseen, johon se on nopea vaihtoehto. Itsepalvelukassan hyvänä puolena asiakkaat pitävät sitä, että voi asioida omassa tahdissa. Kaupan näkökulmasta itsepalvelukassoilla voidaan tasata ruuhkahuippuja. Yksi miehitetty kassa voi olla nopeampi kuin neljä itsepalvelukassaa. Itsepalvelukassalla ei voi maksaa käteisellä.
Myymälävarkaudet.
Erään yhdysvaltalaisen kyselytutkimuksen mukaan lähes neljännes supermarkettien itsepalvelukassoja käyttäneistä on varastanut vähintään kerran. SOTIn tekemässä tutkimuksessa 66 prosenttia kyselyyn vastanneista sanoi pitävänsä enemmän itsepalvelukassasta kuin miehitetystä kassasta. S-ryhmän mukaan itsepalvelukassoilla tapahtuu kolmannes kaikista myymälävarkauksista. Osa kauppaketjuista, esimerkiksi Walmart Yhdysvalloissa, Canadian Tire Kanadassa ja ICA Ruotsissa ovat poistaneet itsepalvelukassoja kaupoistaan varkauksien vuoksi. Myös muutama K-kauppa Suomessa on poistanut itsepalvelukassoja käytöstä.
Alkoholijuomat.
Alkoholijuomia ostaessa kassa voi pysähtyä ja hälyttää työntekijän tarkastamaan asiakkaan henkilötodistuksen. Kalifornian osavaltiossa alkoholijuomien ostaminen itsepalvelukassoja käyttäen kiellettiin lailla vuonna 2013.
Yleisyys Suomessa.
Maaliskuussa 2017 Suomessa oli itsepalvelukassoja jo noin sadassa S-ryhmän ja Keskon myymälässä. Keväällä 2023 Lidl ilmoitti, että ketjulla oli Suomessa 34 itsepalvelukassaa.
Full Spectrum Warrior

Full Spectrum Warrior on Pandemic Studiosin kehittämä THQ:n julkaisema taktinen ammuntapeli. Peli on julkaistu vuonna PlayStation 2:lle, Windowsille ja Xboxille.
Pelille on julkaistu seuraaja "".
Kehitys.
Peli on saanut alkunsa tutkimuksena koulutussimulaattorin kehittämisestä yhdysvaltain armeijalle, josta se on muokattu ryhmätaktiikkaa painottavaksi videopeliksi. Pelissä on useita asioita tehty juuri päinvastoin kuin tavanomaisissa ammuntapeleissä kuten tarve välttää tarpeetonta konfliktia.
Armeijan edustajat kuitenkin kritisoivat lopullista peliä liian epärealistisena. Pelin raskaasti muokattua versiota on kuitenkin hyödynnetty traumaperäisen stressihäiriön (PTSD) hoitamisessa.
Vastaanotto.
Peli on saanut GameSpotin arvostelussa arvosanaksi 7.7/10.
Peli on saanut Eurogamerin arvostelussa arvosanaksi 8/10.
 Paras alkuperäinen peli (2003)
Tilauskioski

Tilauskioski on pikaruokalassa sijaitseva näyttö, jonka kautta asiakas itsepalveluna valitsee haluamansa tuotteet ja maksaa maksukortilla. Tilauskioskissa on suuri kosketusnäyttö, ja näytössä on laaja katselukulma. Tilauskioskin teknologia on periaatteessa sama kuin lentoasemalla lähtöselvityskioskeissa. Vuoden 2019 alussa McDonald'sin yli 36 000 pikaruokalasta noin 17 000:ssa oli tilauskioskeja.
Valmistajat.
Tilauskioskeja valmistavat muiden muassa Evoke, Eflyn ja Posiflex.
Tilauskioski vastaan älypuhelimen mobiilisovellus.
Tilauskioskit kilpailevat älypuhelimilla käytettävien mobiilisovellusten kanssa, joiden kautta pystyy myös tilaamaan ja maksamaan. Mobiilisovelluksessa on järkeä, jos henkilö käy säännöllisesti pikaruokalassa. Tilauskioskit ovat heille, jotka käyvät pikaruokalassa epäsäännöllisesti. Lisäksi on epätodennäköistä, että asiakkaat lataavat lukuisten pikaruokaloiden mobiilisovellukset.
Harmaasiepot

Harmaasiepot ("Muscicapa") on sieppojen (Muscicapidae) heimoon kuuluva lintusuku. Harmaasiepot ovat levinneet lähinnä Afrikkaan ja Aasiaan. Suvun tieteelle kuvasi Mathurin Jacques Brisson vuonna 1760.
Lajeja.
Harmaasieppoihin kuuluu yhteensä 26 lajia. Tässä joitakin:
Suomenkielisten nimien lähde:
Ulla Polviander

Ulla Polviander, käytti myös esiintyjänimiä Ulla Saarno ja Ulla Ilona (20. elokuuta 1925 – 28. helmikuuta 1976) oli suomalainen elokuvanäyttelijä joka esiintyi 1940-luvulla suomalaisissa elokuvissa.
Elokuvia joissa näyttelijänä.
Nimellä "Ulla Ilona":
Nimellä "Ulla Polviander":
Nimellä "Ulla Saarno":
Gila crassicauda

Gila crassicauda on pohjoisamerikkalainen särkien heimon (Leuciscidae) kalalaji, joka on hävinnyt sukupuuttoon. Viimeinen yksilö pyydystettiin vuonna 1957.
Kuvaus.
Laji muistutti jonkin verran särkeä. Se oli noin 20 senttimetrin mittainen, enintään 25:n.
Esiintyminen.
Laji oli aikoinaan Kalifornian yleisimpiä. Se eli hitaasti virtaavissa vesissä. Laji kuoli sukupuuttoon, koska sen elinympäristöt hävisivät rakentamisen ja patoamisen vuoksi.
Nevadankilli

Nevadankilli ("Cyprinodon nevadensis") on hammaskillien (Cyprinodontidae) heimoon kuuluva kalalaji. Rosa Smith ja Carl Henry Eigenmann kuvasivat lajin vuonna 1889.
Ulkonäkö ja koko.
Nevadankillillä on pyöreäreunaiset evät. Lajilla on myös suhteellisen isot silmät. Hopeisilla kyljillä on laajalti tummaa kuviointia.
Levinneisyys ja elinympäristö.
Lajia on toistaiseksi tavattu vain Yhdysvalloista, jossa se elää Nevadan ja Kalifornian alueella. Nevadankilliä tavataan makeavetisistä lammista ja järvistä. Kansainvälinen luonnonsuojeluliitto luokittelee lajin vaarantuneeksi.
Alalajit.
FishBase lukee nevadankillille kuusi alalajia:
T1 Mall of Tallinn

T1 Mall of Tallinn on Tallinnassa, Virossa sijaitseva kauppakeskus, joka sijaitsee lähellä Tallinnan lentoasemaa. Kauppakeskuksessa on yli 200 liikettä. Sen pinta-ala on yli 80 000 neliömetriä. Kauppakeskus avattiin marraskuun alussa 2018.
Korallitokot

Korallitokot ("Gobiodon") on tokkojen heimoon (Gobiidae) kuuluva kalasuku. Sukuun kuuluu melko pieniä, tavallisesti alle kymmenen senttimetrin mittaisia lajeja.
Lajeja.
Suvusta tunnetaan noin 31 lajia, esimerkiksi
Suomen talvikisat 1919

Suomen talvikisat olivat Helsingissä 15. helmikuuta – 24. helmikuuta 1919 järjestetyt talvilajien suurkilpailut joihin osallistui yli 400 kilpailijaa, joukossa kilpailijoita myös Ruotsista ja Norjasta. Kisat järjesti ruotsinkielinen Svenska Finlands Idrottsförbund -keskusjärjestö insinööri Walter Flanderin ollessa aloitteentekijä. Kisojen virallisena suojelijana oli valtionhoitaja, kenraali Gustaf Mannerheim ja tämän vuoksi kisoihin osallistui myös suomenkielisiä urheilijoita. Työväen Urheiluliiton jäsenet ja vuosi aiemmin käydyn Suomen sisällissodan punaisella puolella olleet eivät voineet osallistua. Ruotsinkielisten keskeinen asema kisojen järjestelyissä herätti kuitenkin arvostelua suomenkielisissä urheilupiireissä.
Kisojen lajeihin kuuluivat hiihto, yhdistetty, mäkihyppy, pika- ja taitoluistelu, jääpallo, tiedusteluhiihto, ratsastus ja ammunta. Kilpailuja oli myös yhdistetyssä hiihdossa ja kenttäammunnassa sekä estehiihdossa ja ammunnassa. Ammunnassa oli omat sarjat siviileille, suojeluskuntalaisille ja sotilaille. Lajeihin kuului myös 200 kilometrin viestihiihto Virolahdelta Helsinkiin ja hiihtoratsastus. Sunnuntaina 6. helmikuuta pidettiin kisojen ravikilpailut joihin osallistui lähes 60 hevosta. Kilpailupaikkoina olivat Pohjoisrannan luistinrata, Töölön pallokenttä, Töölön hippodromi, Suomen Metsästysyhdistyksen majalla sijainnut Huopalahden ampumarata, Eläintarhan kenttä ja Alppilan hyppyrimäki. Kisojen päättäjäiset ja palkintojenjako pidettiin Svenska Teaternissa illalla 23. helmikuuta.
Suurimman yleisömenestyksen saivat Töölön pallokentällä 21. helmikuuta ja 23. helmikuuta pelatut kaksi miesten jääpallo-ottelua joissa vastakkain olivat Viipurin Bandy &amp; Jalkapalloseura (Sudet) ja IFK Uppsala. Uppsala voitti ensimmäisen ottelun ja sai vuodeksi Polyteekkarien kiertopalkinnon, toisen ottelun voittivat suomalaiset 4–1. Jälkimmäistä ottelua oli seuraamassa noin 5 000 katsojaa, heidän joukossaan valtionhoitaja Mannerheim seurueineen. Kentällä pelattiin myös 22. helmikuuta tasatulokseen 1–1 päättynyt naisten jääpallo-ottelu, jossa vastakkain olivat Åbo Simklubben ja Kiffen.
Suomalaisista menestyivät 60 kilometrin hiihdon voittanut Manne Vuorinen, 30 kilometrin hiihdossa kaksoisvoiton saaneet Santeri Tasa ja Tapani Niku. Ludovika ja Walter Jakobsson voittivat pariluistelun ja Julius Skutnabb voitti kolme matkaa ja yhteiskilpailun pikaluistelussa. Ruotsalaisista kilpailijoista menestyi parhaiten taitoluistelija Gillis Grafström ja norjalainen Jacob Tullin Thams voitti mäkikisan.
Kisojen aikana järjestettiin myös Esplanadin puistossa Ravintola Kappelissa suksinäyttely ja useat helsinkiläiset urheilujärjestöt ja -klubit pitivät juhlakokouksiaan ja juhlaillallisiaan. Kisatapahtumia tallennettiin myös filmille koosteina ja näitä filmejä esitettiin VPK:n talossa Hakasalmenkatu 3:ssa sijainneessa elokuvateatteri Pallaksessa.
Kenttärastaat

Kenttärastaat ("Geokichla") on rastaiden (Turdidae) heimoon kuuluva lintusuku. Kenttärastaisiin kuuluu sekä hyönteissyöjiä että kaikkiruokaisia lajeja.
Alppilan hyppyrimäki

Alppilan hyppyrimäki oli vuosina 1905–1939 Helsingin Alppilassa sijainnut puinen hyppyrimäki. Se rakennettiin vuosina 1904–1905 Alppipuistoon ravintola Alphyddanin viereen. Alppilan ja Kajaanin hyppyrimäet olivat Suomen ensimmäiset piirustusten mukaan rakennetut hyppyrimäet. Alppilan hyppyrin nokka oli lohkotuista kivistä tehty ja sen reunat olivat laudoitetut. Hyppyrin nokkapöydän korkeus oli yli kaksi metriä ja hypyt suuntautuivat pohjoiseen päin. Mäkiennätykseksi jäi Yrjö Kivivirran 28 metriä tammikuulta 1928. Alppilassa järjestettiin mäkihypyn Suomen mestaruuskilpailut vuosina 1916, 1919, 1922 ja 1924. Vuonna 1919 mäessä pidettiin Suomen talvikisojen mäkihyppykilpailut.
Alppilan hyppyrimäki purettiin huonokuntoisena vuonna 1939 ja ravintola Hyddan paloi 1951. Uusi hyppyrimäki rakennettiin 1936 Herttoniemeen ja se oli käytössä vuoteen 1976 saakka. Suojeluskunnat rakensivat 1930-luvulla Helsingissä hyppyrimäkiä myös Taivaskalliolle ja Ruskeasuolle. Alppilan hyppyrimäestä on jäljellä vielä alamäen kivetyksiä. 
Alppilan hyppyrimäen ja sen vieressä olleen ravintolan mukaan tulee Stadin slangin hyppyrimäkeä tarkoittava sana "hydda", myöhemmin myös "hynda" tai "hyndä". Mäkeä kutsuttiin myös nimillä "norsk" ja skvettamäki. Mäen ja ravintolan nimi on säilynyt Alppilan kaupunginosan ruotsinkielisessä nimessä "Alphyddan". Alppilassa pidettiin aikanaan myös maastohiihtokilpailuita.
David Tůma

David Tůma (s. 4. kesäkuuta 1991 Děčín, Tšekkoslovakia) on tšekkiläinen jääkiekkoilija, joka pelaa HC Litvínovin riveissä Tšekin Extraliigassa. Hänellä on seuran kanssa sopimus vuoteen 2020 saakka. Tůma laukoo vasemmalta.
Anders Grönlund

Anders Grönlund (s. 3. tammikuuta 1989 Piitimen kunta, Ruotsi) on ruotsalainen jääkiekkoilija, joka pelaa SHL-seura Frölunda HC:n riveissä. Hän on pelipaikaltaan puolustaja. Grönlund laukoo oikealta.
Uniform Type Identifier

Uniform Type Identifier (UTI) on Applen määritelmä tiedostomuodon tunnisteelle macOS:ssä. Määritelmä on lähtenyt tavoitteesta yhdistää eri tunnisteet: vanhan Mac OS:n käyttämä OSType, tiedostopäätteet, sekä MIME-tyypit.
UTI käyttää merkkijonoja "käänteisen DNS:n" kaltaisesti, joka tukee tyyppien luokittelua. Esimerkiksi codice_1 seuraa codice_2 luokkaa.
Pakistanin pääministeri

Pakistanin pääministeri on Pakistanin hallituksen pää. Parlamentin alahuone eli kansalliskokous valitsee pääministerin äänestämällä.
Igor Panarin

Igor Nikolajevitš Panarin (, s. 30. lokakuuta 1958) on venäläinen professori ja politiikan tutkija. Panarin on toiminut Venäjän hallituksen luottamustehtävissä kehittämässä maan informaatiopuolustusta. Hän on Venäjän johtavia informaatio- ja hybridisodan tutkijoita. Panarin on julkaissut 15 kirjaa aiheesta. 
Panarin valmistui Neuvostoliiton valtiollisen turvallisuuskomitean (KGB) viestitoiminta-akatemian psykologian laitokselta ja jatkoi 1991 hallituksen viesti- ja informaatioviraston (FAPSI) palveluksessa, tehtävänään informaatiovirtojen strateginen analyysi. Panarin on väitellyt kaksi kertaa, psykologian alalta venäläisen upseerin psyyken mahdollisuuksista ja politiikan alalta Venäjän kansallisen turvallisuuden informaatiopsykologisesta hallinnasta. Hän on ollut aktiivisesti kehittämässä Venäjän strategista informaatiopuolustusta. Panarin on toiminut lukuisissa Venäjän hallituksen luottamustehtävissä, esimerkiksi johtamassa Venäjän avaruusvirasto Roskosmoksen ja Venäjän johtaman Euraasian puolustusliittouman ODKB:n yhteiskuntasuhteita ja esiintyy aktiivisesti Venäjän tiedotusvälineissä. Panarin on julkaissut lukuisia teoksia informaatiosodasta ja opettanut useissa Venäjän yliopistoissa.
Manne Vuorinen

Manne Vuorinen (6. helmikuuta 1894 Karstula – 1. toukokuuta 1966 Karstula) oli suomalainen Karstulassa asunut maanviljelijä ja maastohiihtäjä. Hän edusti kilpailuissa Karstulan Kivaa ja Karstulan suojeluskuntaa.
Vuorinen aloitti kilpailu-uransa vuonna 1915 voittamalla Jyväskylässä Keski-Suomen mestaruuden 10 kilometrin hiihdossa. Keväällä 1918 Vuorinen oli suojeluskuntansa mukana Valkoisten joukoissa Jyväskylässä. Vuonna 1919 hän voitti Suomen talvikisojen 60 kilometrin hiihdon. Vuonna 1922 hän voitti Tukholmassa Pohjoismaisissa kisoissa 30 kilometrin hiihdon.
Suomen-mestaruuskilpailuissa Vuorinen on voittanut 30 kilometriltä kultaa vuonna 1920, hopeaa vuosina 1917 ja 1921 sekä 10 kilometriltä hopeaa vuonna 1923.
Norwegian Air Norway

Norwegian Air Norway on Norwegian Air Shuttlen norjalainen tytäryhtiö. Se on perustettu 17. kesäkuuta 2013, ja se tarjoaa säännöllistä liikennettä solmukohtanaan Oslon Gardermoenin lentoasema. Kaikki ilma-alukset on rekisteröity Norjaan.
Laivasto.
Norwegian Air Norwayn laivastoon kuului maaliskuussa 2023 yksi Boeing 737-800 -lentokone, joka siirrettiin sille emoyhtiöltä tammikuussa 2014. Muita koneyksilöitä ei ole ollut rekisteröitynä Norwegian Air Norwayn nimiin yhtiön toiminnan aikana.
Maikki Hako

Maikki (Maria) Sälehovi-Hako, o. s. "Schelehoff", entinen "Sälehovi" ja "Sälehovi-Flinck" (8. toukokuuta 1900 Helsinki – 5. maaliskuuta 1979 Helsinki) oli suomalainen teatteri- ja elokuvanäyttelijä joka esiintyi 1930- ja 1940-luvulla suomalaisissa elokuvissa.
Hako, jonka isä oli kirjaltaja, kävi Hangon suomalaisen yhteiskoulun ja oli 1918–1921 Sotasaaliskonttorissa konekirjoittajana ja kirjaajana. Hän oli vuonna 1919 avustajana Kansallisteatterissa esitetyssä Martin Frehseen ja Albert Kehmin näytelmässä "Naisopisto". Hako kävi syksyllä 1920 Suomen Näyttämöopiston ja otti 1923 taiteilijanimen "Maikki Sälehovi". Hän oli kiinnitettynä Viipurin Näyttämölle 1922–1925, Porin Näyttämölle 1925–1929 ja Turun Työväen Teatteriin 1929–1930. Sen jälkeen Maikki Hako oli miehensä näyttelijä-ohjaaja-järjestäjä Hannes Hakon kanssa kiinnitettynä Oulun Näyttämölle 1931–1933 ja Lahden Teatteriin 1933–1935. Kun Hannes Hako menetti työpaikkansa Lahdessa alkoholiongelman takia 1935, perhe muutti Helsinkiin, jossa Maikki Hako hankki toimeentulon perheelle tilapäistöistä, radioluennasta ja elokuvista. Hako oli sitten 1937–1967 Metsätieteelliseen tutkimuslaitoksella (nykyinen Metsäntutkimuslaitos) laskutusapulaisena aina eläkkeelle jäämiseensä saakka 1967.
Teatterissa Hako esitti luonnerooleja muun muassa Kirsti Gustaf von Numersin näytelmässä Elinan surma, Julia William Shakespearen näytelmässä Romeo ja Julia sekä Marusja Sam Sihvon näytelmässä Jääkärin morsian. Elokuvissa hänellä oli emäntä-, opettajatar- ja akkarooleja. 
Maikki Hako oli naimisissa vuosina 1927–1939 näyttelijä-ohjaaja-järjestäjä Hannes Hakon (1893–1984) kanssa. Heidän poikansa oli kansanrunoustutkija, suomen kielen lehtori Matti Hako (1927–2014) ja pojanpoikansa käsikirjoittaja, ohjaaja ja tuottaja Pekka Hako (s. 1957).
Olov Hartman

Carl Olov Hartman (7. toukokuuta 1906 Tukholma – 28. huhtikuuta 1982 Sigtuna) oli ruotsalainen pappi, virsirunoilija, kirjailija ja Sigtuna-säätiön johtaja.
Elämänvaiheet ja työ.
Hartmanin vanhemmat olivat Pelastusarmeijan upseereja ja hänen sisarensa Karin Hartman "Stridsropet"-lehden toimittaja. Hänet vihittiin papiksi Uppsalassa 1932 ja hän toimi seurakuntapappina Uppsalan hiippakunnassa sekä vuodesta 1938 Växjön hiippakunnassa, Nässjön seurakunnan komministerina. Vuonna 1948 hänet valittiin Sigtuna-säätiön johtajaksi.
Hartman on kirjoittanut romaaneja, näytelmiä sekä taidetta ja kirjallisuutta käsitteleviä artikkeleja. Häntä pidetään ruotsalaisen kirkkonäytelmän kehittäjänä. Hän oli vuoden 1968 virsikomitean asiantuntijajäsen ja hän on kirjoittanut runsaasti virsiä. Ruotsin kirkon virsikirjassa on 32 hänen kirjoittamaansa virttä ja 12 hänen kääntämäänsä tai muokkaamaansa virttä.
"Den svenska psalmboken 1986" -lisävihkossa "Psalmer i 90-talet" on kolme hänen kirjoittamaansa virttä.
Suomen evankelis-luterilaisen kirkon suomenkielisessä virsikirjassa on kaksi on hänen kirjoittamaansa ja yksi hänen kääntämänsä virsi. Suomenruotsalaisessa virsikirjassa on 10 hänen kirjoittamaansa virttä. Suomenruotsalaisessa virsikirjan lisävihkossa "Sång i Guds värld" (2016) on lisäksi kolme hänen virttään.
Hartmanin kirjoittamia virsiä.
"Suomen ev. lut. kirkon virsikirjassa"
"Ruotsin virsikirjoissa Ruotsin kirkon virsikirja ja Den svenska psalmboken 1986"
Kirjallisuutta.
Nisser, Per Olov: Guds formgivare, Om Anders Frsotenson och Olov Hartman som psalmförfattare. (Psalm i vår tid. Årsbok för Svensk gudstjänstliv 81. 2006)
Ytterberg, Claes-Bertil: Olov Hartman och det kosmiska dramat 1986 Libris
Raala

Raala () on kylä Nurmijärvellä. Kylä sijaitsee Kirkonkylän ja Nukarin kylien välissä, Raalantienä tunnetun yhdystien 1321 varrella. Kylä on rakentunut vuonna 1643 alkunsa saaneen Raalan kartanon ympärille. Kylän vieressä virtaa Vantaanjoki, joka Raalan kohdalla tunnetaan Lohenojana.
Aivan Hämeenlinnanväylän vieressä on myös Raalan kylään kuuluva Karhunkorven kasvava teollisuusalue.
Dead or Alive 6

Dead or Alive 6 on Team Ninjan kehittämä ja Koei Tecmon julkaisema taistelupeli, joka on julkaistu vuonna PlayStation 4:lle, Windowsille ja Xbox Onelle.
Pelin ohjaajan Yohei Shimborin mukaan hahmojen seksuaalisuutta on vähennetty ja grafiikka on realistisempaa. Kehittäjät tähtäävät myös elektroniseen urheiluun.
Emil Kaup

Emil Kaup (s. 9. lokakuuta 1991 Västerås, Ruotsi) on ruotsalais-virolainen hyökkäyksessä pelaava jääpalloilija, joka on saanut myös Viron passin, joten hän on edustanut Viron maajoukkuetta vuosien 2018 ja 2019 MM-kisoissa.
Kaupin kasvattajaseura oli Västerås SK, mutta ura Eliteserienissä aukeni kaupungin kakkosseuran Tillberga Västeråsin riveissä. Lisäksi hän on pelannut Västanfors IF:n ja Katrineholm Bandyn riveissä kakkostasolla Allsvenskanissa., Viime vaiheessa syksyllä 2018 hän siirtyi tukholmalaisen Djurgårdens IF:n riveihin.
Kaup on edustanut MM-kisojen B-sarjassa pelaavaa Viroa vuosina 2018 ja 2019. Jälkimmäisenä vuonna Kaup oli mukana nostamassa Viroa A-sarjaan.
Emil Kaupin isä Patrik Kaup oli vuosina 1989 ja 1990 voittamassa Västeråsin riveissä Ruotsin mestaruuden.
Oswestry

Oswestry () on vajaan asukkaan kaupunki Shropshiren kreivikunnassa läntisessä Keski-Englannissa, Berwynvuorten juurella. Se on Shropshiren kolmanneksi suurin kaupunki. Wales ympäröi Oswestryä kolmesta ilmansuunnasta, minkä vuoksi se sai pitkään vaurautensa myymällä walesilaista kauppatavaraa, etenkin villaa. Nykyään kaupungissa on suuri karjatori ja pienteollisuutta.
Oswestryn lähelle rakennettiin rautakaudella Old Oswestrynä tunnettu linnavuori. Kaupungin uskotaan saaneen nimensä Nothumbrian kuningas Oswaldilta, jonka Mercian kuningas Penda surmasi Maserfieldin taistelussa vuonna 642. Oswestry sijaitsee Englannin ja Walesin rajan puolustamiseksi rakennettujen Watin vallin (n. 700) ja Offan vallin (n. 784) välissä. Siellä käytiinkin useita taisteluja maiden välisissä sodissa, ja keskiajalla kaupunki poltettiin kahdesti maan tasalle.
Powysin kuningaskuntaa hallinneen Madog ap Mareduddin rakennuttamasta linnasta on jäljellä pelkät rauniot. Vanha koulurakennus (1407) on sen sijaan säilynyt nykypäiviin. Runoilija ja ensimmäisen maailmansodan veteraani Wilfred Owen syntyi kaupungissa 1893.
Byrokratialoukku

Byrokratialoukku tarkoittaa sosiaaliturvaan liittyvää ennakoimattoman etuusbyrokratian luomaa tilannetta, jossa sosiaalietuuksien maksaminen katkeaa siksi että kansalainen on ottanut vastaan jonkin lyhytkestoisen työn. Byrokratialoukkuun liittyy se, että kansalainen saa useita eri sosiaalietuuksia joilla on eri määräytymisperusteet. Byrokratialoukkujen purkamisella viitataan pyrkimykseen, jossa ihmisen ei tarvitse pelätä tukien katkeavan siksi, että hän ottaa jonkin työurakan vastaan. Byrokratialoukut sopivat huonosti yhteen osa-aikatyön ja tilapäisen työn kanssa, joiden odotetaan tulevaisuudessa yleistyvän.
Ajatuksia etuusbyrokratiasta ja byrokratialoukuista.
Byrokratialoukku sisältää sekä objektiivisia että subjektiivisia aika-, vaiva- ja rahakustannuksia. Toinen byrokratialoukun osa on sekä objektiivinen että subjektiivinen epävarmuus maksuaikataulusta ja rahamäärästä. Subjektiivisella epävarmuudella tarkoitetaan henkilön omia tietoja, kokemuksia ja luuloja ja siihen vaikuttaa lähipiiristä kuullut tarinat. Työttömänä työskenteleminen edellyttää paljon paperityötä (paperisodan pelko), monimutkainen sosiaaliturvajärjestelmä tekee asioista vaikeampia, lisäksi on tietämättömyyttä siitä kuinka tuet muuttuvat ansiotulojen vaikutuksesta. Monimutkaiseen sosiaaliturvajärjestelmään viitataan myös sanalla tukiviidakko. Lisäksi virkailijan tekemän inhimillisen virheen mahdollisuutta on mahdoton poistaa prosessista.
Yksinkertaistamalla ja automatisoimalla sosiaaliturvaa voi purkaa byrokratialoukkuja.
SAK:n Jarkko Elorannan mielestä byrokratialoukku on sosiaaliturvassa suurempi ongelma kuin kannustinloukku. Kelan työntekijöiden mukaan byrokratialoukkuja on purettava. Tammikuussa 2019 käyttöönotetun kansallisen tulorekisterin avulla on tarkoitus purkaa byrokratialoukkuja siten, että Kela saa ajantasaiset tiedot kansalaisen palkkatiedoista, mikä tarkoittaa että kansalaisen ei tarvitse enää toimittaa palkkatuloistaan liitteitä. Tulorekisteriä voi jatkokehittää. Tutkija Ville-Veikko Pulkan mielestä kansallinen tulorekisteri ei poista byrokratialoukkuja. Se voi myös lisätä niitä.
Byrokratialoukuista ei ole tutkimustietoa.
Valtioneuvoston tutkimusartikkelissa todetaan, että byrokratialoukkujen vaikutuksista työllisyyspäätöksiin ei ole olemassa kattavaa tutkimustietoa. Lisäksi tutkimusartikkelissa todetaan, että tutkijoilla ei ole tiedossa kansainvälisestä tutkimuskirjallisuudesta yhtään tutkimusta, jossa suoraan tutkittaisiin etuusbyrokratian vaikutusta työntekopäätöksiin.
Newport (Shropshire)

Newport on vajaan asukkaan maalaiskaupunki Shropshiren kreivikunnassa läntisessä Keski-Englannissa, Telford and Wrekinin yhtenäiskunnassa. Se sijaitsee noin 16 kilometriä Telfordista koilliseen ja 24 kilometriä Staffordista länteen. Kaupungin ympäristössä harjoitetaan karjanhoitoa ja maanviljelyä.
Newport perustettiin 1100-luvulla Henrik I:n valtakaudella, ja se tunnetaan poikkeuksellisen leveästä pääkadustaan. Monet kaupungin alkuperäisistä rakennuksista tuhoutuivat vuoden 1665 palossa, ja keskiaikaisista taloista on säilynyt vain muutamia, kuten Pyhän Nikolauksen kirkko 1100-luvulta ja kaupungintalo 1400-luvulta. Suurin osa taloista onkin yrjöjenaikaisia tai regencytyylisiä. Kuusi kilometriä kaupungista etelään on vuonna 1145 perustetun Lilleshallin luostarin rauniot.
Simon Lilla

Brian Simon Lilla (s. 4. tammikuuta 1990 Söderfors, Ruotsi) on ruotsalais-virolainen hyökkäyksessä pelaava jääpalloilija, joka on saanut myös Viron passin, joten hän on edustanut Viron maajoukkuetta vuosien 2018 ja 2019 MM-kisoissa.
Simon Lillan kasvattajaseura Söderfors GoIF. Vuonna 2008 hän siirtyi Sandvikeniin jääpallolukioon ja pelasi samalla Sandvikens AIK:n nuorisojoukkueessa. Kaahden vuoden jälkeen hän palasi Söderforsiin ja pelasi uransa ensimmäiset vuodet aikuisena kasvattajaseurassaan Söderfors GoIF:ssa. Syksyllä 2017 hän siirtyi pelaamaan Skutskärs IF:n riveihin.
Lillan äiti on virolaistaustainen, ja näin hän saattoi saada kaksoiskansalaisuuden ja edustaa Viron jääpallomaajoukkuetta vuoden 2009 MM-kisoista lähtien. Sen jälkeen Lilla on osallistunut kevääseen 2019 mennessä kaikkiaan viisiin MM-kisoihin (2009, 2013, 2014, 2017 ja 2019).
Olisinpa täällä

Olisinpa täällä on Pyhimyksen ja Saimaa-yhtyeen yhteisalbumi, joka julkaistiin 10. toukokuuta 2019. Albumi syntyi erinäisissä palavereissa tehtyjen löyhien muistiinpanojen pohjalta, joihin sävellykset ovat tulleet Saimaalta ja tekstityksistä on vastannut Pyhimys. Minähahmollisena esikuvanaan kappaleiden synnyssä Pyhimys on pitänyt Pekka Strengiä.
Albumista julkaistaan CD-painos ja kaksi vinyylipainosta, joista toinen mustalla vinyylillä sekä rajoitettu ja värillinen 500:n kopion erä.
Taustaa.
Aloite yhteisestä projektista tuli Saimaalta, jolle Pyhimys oli aikaisemmin kirjoittanut tekstejä "Matka mielen ytimeen" -albumille. Saimaan Matti Mikkola oli niin ikään tehnyt yhteistyötä Teflon Brothersin kanssa, jossa Pyhimys vaikutti. Helmikuussa 2019 Pyhimys paljasti Rumban toimittajalle, että hän ja Matti Mikkolan Saimaa olivat kypsytelleet albumia kaikessa hiljaisuudessa jo ennen Emma-gaalaa, jossa Pyhimys pokkasi kuusi Emma-palkintoa. Projekti pidettiin salassa, jotta kuuntelijat eivät muodostaisi minkäänlaisia ennakkokäsityksiä fuusiosta. Albumin yhteiskustantaville ja artisteille luottamuksensa antaneille Etenee Recordsille ja Johanna Kustannukselle Pyhimys ja Mikkola esittivät kappalelistauksen ja -järjestyksen ilmoitusluontoisesti. Pyhimys on myös kommentoinut, ettei olisi tehnyt sanoituksia millekään muulle projektille.
Singlet.
Albumin ensisingle, Saimaalle epätyypillisen hillitty ”Hermesetas” julkaistiin 27. helmikuuta 2019. Pyhimys on kuvaillut kappaletta ”miellyttävän pirteäksi, joka voisi soida radiossa ainakin jollakin vuosikymmenellä.” Mikkola totesi kappaleen huokuvan jukkakarjalaismaista soljuvuutta. Kappaletta ei alun perin kirjoitettu singleksi, eikä se edusta albumilla vallitsevaa, perinteistä Saimaata.
Vastaanotto.
Soundin arvostelussa Linda Söderholm antoi levylle neljä tähteä, sanoen että "levyllä on päästy kertakaikkisen aitoon ja virkistävään räpin ja rockin synteesiin, joka kuulostaa tuoreelta useista nostalgisista elementeistä huolimatta".
Helsingin Sanomien Oskari Onninen antoi levylle arviossaan kaksi tähteä. Hänen mukaansa albumi ei tunnu etäisestikään kiinnostavalta tai tarpeelliselta.
Bo Setterlind

Bo Alf Setterlind (24. elokuuta 1923 Växjö – 24. tammikuuta 1991 Strängnäs) oli ruotsalainen kirjailija ja runoilija. 
Elämänvaiheet.
Setterlind tuli ylioppilaaksi 1944 Västeråsissa. Hän opiskeli Uppsalan yliopistossa. 1950-luvulla hän muutti Strängnäsiin, missä hän asui kuolemaansa saakka. Strängnäsin kaupungissa on hänen nimeään kantava puisto.
Setterlind oli monipuolinen kirjailija ja on kirjoittanut noin 70 kirjaa, romaaneja, novelleja, matkakuvauksia, lastenkirjoja, joista noin 40 on runokirjoja. Häntä on kuvattu romantikoksi, joka etsi inspiraatiota luonnosta ja ilmaisi itseään tunteellisin sekä leikkisin sanoin.
Setterlind tunnetaan ennen muuta virsirunoilijana. Ruotsin kirkon virsikirjassa on yhdeksän hänen kirjoittamaansa virttä ja kaksi hänen muokkaamaansa virttä. Lisäksi ruotsinkielisessä virsikirjan lisäosassa ("Den svenska psalmboken med tillägg") on yksi hänen virtensä.
Setterlindin virsiä.
Suomenruotsalaisessa virsikirjassa on kaksi hänen virttään.
Suomen evankelis-luterilaisen kirkon virsikirjassa on yksi Setterlindin virsi, 937 "Ole tervehditty täällä", suom. Anna-Mari Kaskinen 1996, 2014, Tomi Valjus 1990 
Setterlindin virret Ruotsin virsikirjoissa: Ruotsin kirkon virsikirja ja Den svenska psalmboken 1986: 
Setterlindin runoja.
Setterlindin runoja suomennoksina (Suomennokset Anna-Maija Raittila):
Kokoelmassa "Suurempi kuin sydämeni: uskonnollista runoutta 1900-luvun Euroopassa", Kirjapaja 1982 
Kokoelmassa "Lähteen kirkas hiljaisuus: uskonnollista runoutta 1900-luvun Euroopassa", Kirjapaja 1983